অ্যাঞ্জেলিক কারবার
অ্যাঞ্জেলিক কারবার (জন্ম: ১৮ জানুয়ারি, ১৯৮৮) ব্রেমেন এলাকায় জন্মগ্রহণকারী জার্মান-পোলীয় বংশোদ্ভূত পেশাদার প্রমিলা টেনিস খেলোয়াড়। ২০০৩ সালে পেশাদার টেনিসে অভিষেক ঘটে তার। ২০১১ সালের ইউএস ওপেনের সেমি-ফাইনালে পৌঁছে স্বীয় প্রতিভার বিচ্ছুরণ ঘটান। এ সময় তিনি বিশ্বের ৯২তম র‌্যাঙ্কিংধারী ছিলেন। ১ ফেব্রুয়ারি, ২০১৬ তারিখে নিজস্ব শীর্ষ র‌্যাঙ্কিং ২-এ পৌঁছেন। এছাড়াও, শীর্ষ র‌্যাঙ্কিংধারী জার্মানসহ ডব্লিউটিএ ট্যুরে বামহাতি খেলোয়াড়দের মধ্যে শীর্ষে আরোহণ করছেন।